Source: http://www.transparency.ee/cm/valjaanded/err?page=12
Timestamp: 2020-08-07 04:55:52+00:00
Document Index: 883785

Matched Legal Cases: ['Riigikohus ', 'Riigikohus ', 'riigikohus ', 'Kohus ', 'kohus ', 'Kohus ', 'Kohus ', 'Kohus ']

ERR | Page 13 | Korruptsioonivaba Eesti
Riigikohus võttis täna endise keskkonnaministri, Rahvaliidu eksjuhi ja riigikogu liikme Villu Reiljani, advokaat Tarmo Silla ja ärimees Aivo Pärna pistisesüüasjas otsuse langetamiseks ühe kuu lisaaega.
Riigikohus vaagis Reiljani (56), Silla (34) ja Pärna (42) kriminaalasja kirjalikus menetluses 24. märtsil ja oleks pidanud algselt otsuse langetama 26. aprillil.
Erandjuhtudel võib riigikohus otsuse langetamist ka pikendada, ütles riigikohtu pressiesindaja Mailin Aasmäe ERR-i uudisteportaalile.
Salasigarettidega äritseja pakkus 23 000 krooni altkäemaksu
Rakvere politseinikud pidasid nädala jooksul kinni kolm salasigarettidega äritsenud meest, kellest üks lootis politseinikule üle 23 000 krooni altkäemaksu pakkudes vastutusest vabaneda.
Ööl vastu laupäeva pidasid Rakvere patrullpolitseinikud kinni kiirust ületanud väikekaubiku Volkswagen Caddy, millest läbivaatusel leidsid politseinikud 2000 pakki salasigarette ja anuma alkoholilõhnalise vedelikuga, ütles Viru ringkonnaprokuratuuri pressiesindaja Mari Luuk ERR-i uudisteportaalile.
Kohus mõistis Trašanovile reaalse vangistuse
Tartu maakohus mõistis täna Valga endise maavanema Georg Trašanovi pistise ja altkäemaksu võtmise eest vangi. Kohus karistas Trašanovit (55) nelja-aastase vangistusega, millest tal tuleb vanglas kohe ära kanda kuus kuud. Kohus arvestas tema karistusest kantuks kolm päeva. Kohus määras Trašanovile karistuse ülejäänud osa nelja-aastase katseajaga.
Mullu registreeriti 106 altkäemaksu ja pistise juhtumit
Justiitsministeeriumi andmetel registreeriti eelmisel aastal 106 altkäemaksu ja pistisega seotud juhtumit, tunamullu oli selliseid juhtumeid 224.
Eelmisel aastal tuvastasid erinevad jõuametkonnad 30 altkäemaksu võtmist ning 21 pistise võtmist, samas kui altkäemaksu andmisi tuvastati 25 ja pistise andmisi 18.
2007. aastal tuvastati 109 altkäemaksu ja pistisega seotud juhtumit.
Eelmisel aastal selgitasid uurijad välja 11 altkäemaksuvahendamist ja ühe pistisevahendamise.